Ebba Busch

Ebba Busch (aastatel 2013–2020 Ebba Busch Thor, algselt Ebba-Elisabeth Busch-Christensen; sündinud 11. veebruaril 1987 Gamla Uppsalas) on Rootsi poliitik, alates 2015. aastast Kristlike Demokraatide esimees. Ta on 18. oktoobrist 2022 Rootsi energia- ja majandusarengu minister.

Buschi ema on rootslane ja isa norralane, tal on Rootsi-Norra topeltkodakondsus. 

Busch kasvas üles Uppsala lähedal ning õppis Uppsala Ülikoolis rahu- ja konfliktiuuringute erialal.

Busch on öelnud, et hakkas poliitikaga tegelema, kuna koges, et sotsiaalhoolekande süsteem kohtles tema vanaema ebaväärikalt.Ebba Busch Thor om sin mormor. Expressen. 17.08.2018 

2007. aastal oli ta praktikal Euroopa Parlamendi saadiku Lars Wohlini juures. 

Aastatel 2008–2011 oli ta Kristlike Demokraatide noorteühenduse aseesimees. 

2010. aasta parlamendivalimiste eel töötas Stockholmis suhtekorraldusnõunikuna.

Alates 2010. aastast hakkas ta 23 aasta vanusena tegutsema Uppsala munitsipaaltaseme poliitikas.Nu är hon Sveriges yngsta kommunalråd. Världen idag. 01.05.2010 

2013. aasta septembris valiti ta Kristlike Demokraatide juhatusse. 

2015. aasta 25. aprillil valiti ta Kristlike Demokraatide esimeheks.Christian Democrats elect first female leader. The Local. 25.04.2015 

Alates 2018. aasta septembrist on Busch Riksdagi liige.Ebba Busch (KD). Riksdagen.se. Vaadatud 17.05.2020

Buschi jaoks on olulised teemad nagu eakate hoolekanne, tervishoid, bürokraatiavastasus ja maksude langetamine, samuti piir poliitika mõju ja kodanikuühiskonna iseotsustamisõiguse vahel. 

Parteisiseselt on olnud kriitikat, et Busch rõhutab küll parempoolsust, kuid jätab kristluse tagaplaanile.KD-profiler kritiska till högervridning. Aftonbladet. 25.04.2015 Konservatiivsemad erakonnaliikmed on kritiseerinud Buschi osalemist Stockholmi geiparaadil.Ebba Busch Thor kritiseras internt. Expressen. 25.06.2016 

Isiklikku
2013. aastal abiellus Busch jalgpallur Niklas Thoriga, 2019. aasta detsembris teatati lahkuminekust. Paar sai kaks last, 2015. aastal sündis poeg ja 2017. aastal tütar.

Viited

Kategooria:Rootsi poliitikud
Kategooria:Uppsala Ülikooli vilistlased
Kategooria:Sündinud 1987